b'\n_START_ARTICLE_\nRisto Sipil\xc3\xa4\n_START_PARAGRAPH_\nRisto Sipil\xc3\xa4 (s. 1965 tai 1966) on helsinkil\xc3\xa4inen asianajaja ja varatuomari. Sipil\xc3\xa4 on toiminut Asianajotoimisto Borenius Oy:n palveluksessa vuodesta 2004. H\xc3\xa4nen asiantuntemusalueitaan ovat rakentamis- ja kiinteist\xc3\xb6oikeus sek\xc3\xa4 erityisesti rakennusurakoihin liittyv\xc3\xa4t oikeudenk\xc3\xa4ynnit ja h\xc3\xa4n my\xc3\xb6s luennoi n\xc3\xa4ist\xc3\xa4 aiheista s\xc3\xa4\xc3\xa4nn\xc3\xb6llisesti._NEWLINE_Sipil\xc3\xa4 on valmistunut oikeustieteen kandidaatiksi vuonna 1991 ja saanut auskultoituaan varatuomarin arvon vuonna 1993._NEWLINE_H\xc3\xa4n on toiminut Suomen Asianajajaliiton puheenjohtajana vuodesta 2013, jolloin h\xc3\xa4n oli 47-vuotias. Sit\xc3\xa4 ennen h\xc3\xa4n toimi Asianajajaliiton varapuheenjohtajana (2010\xe2\x80\x932013) sek\xc3\xa4 lukuisissa muissa liiton luottamusteht\xc3\xa4viss\xc3\xa4. Sipil\xc3\xa4 on lis\xc3\xa4ksi toiminut Helsingin Asianajajayhdistyksen puheenjohtajana (2002\xe2\x80\x932006) sek\xc3\xa4 Suomen Lakimiesliiton hallituksen j\xc3\xa4senen\xc3\xa4.'